ms en id id en en en en en ar en ms en ms hbs_lat az ms ms ms id ms ms ms id ms ms ms id id id id id id id id nds tr en id en en tl tl en tr id en de ms id id id ms ms id de id tr pl en sl en en en en en en id de en en en ar ast en ms
Jangan tebang pokok gaharu - abdnaddin
Ingin Berkisah Dengan Cara Sendiri
Home Unlabelled Jangan tebang pokok gaharu
✔ abd naddin Diterbitkan 10:12 PTG
"Jangan tebang pokok gaharu semata-mata untuk mendapatkan sedikit wang, " kata Datuk Bobbey Suan.
Menurut kajian, hanya 10% daripada populasi pokok gaharu liar mengandungi resin, jadi perbuatan menebang adalah satu pembaziran.
Kata Bobbey, orang ramai hendaklah melindungi pokok-pokok yang tinggal kerana ia adalah amat mustahak untuk bank genetik.
" Ini bermakna ,kita memerlukan induk-induk pokok yang tumbuh liar untuk mendapatkan benih-benih untuk perladangan," katanya.
"Sekiranya pokok gaharu sudah pupus, di manakah kita boleh mendapatkan bibit untuk pengeluaran semula atau untuk kultur tisu?," katanya.
Beliau yang juga Pembantu Menteri Pertanian dan Industri Makanan berkata, penanaman semula juga perlu disegerakan memandangkan 90% daripada gaharu yang dijualbeli di peringkat antarabangsa datang dari pokok pokok hutan liar yang mungkin termasuk gaharu yang dicuri dari hutan simpan dan taman-taman negara.
Beliau juga menasihatkan orang ramai agar melindungi pokok yang masih tinggal daripada ditebang membabi buta kerana kejahilan penebang atau ketamak halobaan pencuri gaharu.
"Jangan tebang pokok-pokok gaharu yang liar di kebun persendirian atau di tanah kerajaan semata-mata untuk menjual pokok itu untuk mendapatkan sedikit wang," ulangnya lagi.
Beliau juga menasihatkan orang ramai yang berminat untuk menanam gaharu di belakang rumah, atau dikebun atau di estet agar berhati-hati dengan peniaga yang tidak jujur.
"Orang ramai hendalah berhati-hati terhadap pihak tertentu yang mengambil kesempatan ke atas orang kampung yang belum faham dan belum mengetahui akan nilai tinggi pokok gaharu.
Ada pihak tertentu yang cuba mengambil kesempatan dengan menjual benih atau bibit yang murah tetapi rendah kualiti (induknya tidak mempunyai resin)
Katanya,penipu juga selalunya tidak mempunyai pokok induk dan kerapkali memberi nasihat yang memudaratkan semasa memberikan latihan atau seminar yang memperdayakan orangramai untuk percaya seolah-olah merekalah pakar!
"Ramai orang gagal dalam menanam gaharu gara-gara mendengar nasihat salah dari pakar gaharu palsu.
Katanya, orang ramai dinasihatkan agar menghubungi agensi kerajaan yang telah berpengalaman dalam bidang ini seperti SLDB atau Jabatan Perhutanan Sabah.
“Ramai orang berbelanja kos yang tinggi untuk membersihkan habis kebun mereka dan disalah nasihatkan untuk menanam benih gaharu species sub-integra atau Crassna Pierre yang bukan asal setempat, dan sudah pastinya tidak sesuai untuk cuaca tempatan.
"Kedua-dua spesies Sub-Integra dan Crassna tumbuh di kawasan Indochina yang mengalami musim monsoon (musim hujan) panjang dan kemarau panjang yang ketara berbeza dengan cuaca kita.
Menurut kajian Jabatan Perhutanan Sabah,anak pokok Aquilaria Malaccensis memerlukan perlindungan daripada cahaya matahari pada dua tahun pertama pertumbuhannya, jadi tidak hairanlah mengapakah gaharu yang ditanam di kawasan bersih habis akan mati ataupun terbantut tumbesarannya.
Katanya, tahun depan beliau sendirin akan memulakan program 1 rumah lima gaharu di Nabawan, sebagai salah satu usaha untuk membasmi kemiskinan, pemeliharaan alam sekitar dan penanaman semula hutan. Katanya, projek itu akan memberi manfaat kepada kira-kira 6,000 keluarga atau 30,000 orang penduduk kampung.
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
“Di sini, bunga keladi di jual dengan harga gila-gila,”, kata prof nik rakib
Terima kasih Telum Media kerana menyenaraikan blog abdnaddin.com dalam PR media Asia
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
kuntuman putih bunga dan tahun 2022 yang lebih menyerlah
Kenali Saya Abd Naddin Haji Shaiddin